G avlod mobil aloqa tizimlari

|
G avlod mobil aloqa tizimlari
|
bet | 5/10 | Sana | 15.05.2024 | Hajmi | 0,7 Mb. | | #235890 |
Bog'liq simsiz tarmoqlar2.5G avlod mobil aloqa tizimlari
Signallarni raqamli uzatishga o‟tish natijasida, bir tomondan, radioresurslardan foydalanish samaradorligining oshishi, boshqa tomondan, ma‟lumotlarni yuqori tezlikda uzatishga bog‟liq ilovalarning ommaviylashishi axborotlarni uzatish usullari va mobil aloqa tizimlarining evolyusiyasiga sabab bo‟ldi. O‟tgan asrning 90-yillar oxirlariga kelib 3G tarmoqlarining asosiy spesifikasiyalari aniqlangan bo‟lsada, turli sabablarga ko‟ra real tijorat tarmoqlarining paydo bo‟lishi kechikdi. Boshqa tomondan, GSM tarmoqlari butun dunyoda shunday keng tarqalgan ediki, ularni yaqin vaqtlarda 3G tarmoqlar bilan almashtirilishi haqiqatdan yiroq edi . Bunday sharoitlarda ishlab chiqaruvchilar tomonidan GSM tarmoqlarini 3G tomonga taraqqiyotining bosqichma-bosqich o‟tish (texnologiyalarni takomillashtiradigan) varianti taklif etildi. 2.5G avlod 13 mobil aloqa tizimlari nomini olgan bunday oraliq bosqich paketli rejimda axborotlarni uzatish texnikasi bo‟ldi. Ma‟lumki, kanallarni kommutasiyalash tarmoqlarida radioresurslardan samarali tarzda foydalanilmaydi. Uzatiladigan axborot uzlukli xarakterga ega bo‟ladi va mos ravishda ma‟lumotlarni uzatish oraliqlarida kanallar bo‟sh bo‟ladi. Shunga ko‟ra radio tarmoqlarda foydalaniladigan ilovalarning tahlili o‟tkazildi va bu tahlil asosida GPRS nomini olgan radiotarmoq bo‟yicha ma‟lumotlarni paketli uzatishning yangi texnologiyasi yaratildi. GPRS (inglizchadan General Packet Radio Servise – umumiy foydalanishdagi paketli radioaloqa) - ma‟lumotlarni paketli uzatishni amalga oshiradigan GSM mobil aloqa texnologiyasiga qo‟shimcha tuzatma . GPRS mobil aloqa tarmog‟i foydalanuvchisiga GSM tarmog‟i ichida, tarmoqdan tashqarida, jumladan Internet tarmog‟ida ma‟lumot almashishni amalga oshirishga imkon beradi [7]. GPRS dan foydalanilganda axborot paketlarga bo‟linadi va bu momentda ishlatilmayotgan tovush kanallari orqali uzatiladi. Bunday texnologiya GSM tarmog‟i resurslaridan samarali foydalanishni ko‟zda tutadi. Bunda aloqa operatori tovushli trafik va ma‟lumotlarni uzatish orasida prioritetni o‟rnatishi mumkin. Birdaniga bir necha kanallardan foydalanish ma‟lumotlarning uzatishda yetarlicha yuqori tezlikni еtkazib beradi. TDMA da taym-slotlarning barchasi band bo‟lganda nazariy jihatdan maksimum tezlik 171,2 kbit/s ni tashkil etadi. GPRS ning ma‟lumotlarni uzatish tezligi va tovush trafigi, hamda ma‟lumotlarni uzatilishini birlashtirish imkoniyatlariga qarab bir-biridan farq qiladigan turli sinflari mavjud. GPRS texnologiyasining ishlash prinsipi internet tarmog‟iga o‟xshash bo‟lib, jo‟natuvchidan yuborilgan ma‟lumotlar paketlarga bo‟linadi va qabul qiluvchiga jo‟natiladi (turli marshrutlar orqali bo‟lishi mumkin). Qabul qilishda aksincha birlashtirish amalga oshiriladi. Aloqa sessiyasi o‟rnatilganda tarmoqning har bir qurilmasiga unikal adres (IP-adres) beriladi. GPRS texnologiyasi TCP/IP protokollari steklarini qo‟llab-quvvatlaydi va shuning uchun uning Internet bilan integrasiyalanishi oxirgi(so‟nggi) foydalanuvchi uchun “sezilarsiz” amalga oshadi. 14 GPRS xizmatlari ham yuqori tezlikli, ham past tezlikli ma‟lumotlarni va boshqarish signallarini uzatish uchun foydalaniladi, bu bilan tarmoqlar va radioresurslardan foydalanishni optimallashtiradi.
|
| |